12252002 | Jaarboeke 2016 | Universiteit van Pretoria
Program: MArg Argitektuur
12252002 Fakulteit Ingenieurswese, Bou-omgewing en Inligtingtegnologie Duur van studie: 2 jaar Totale krediete: 180
’n Kandidaat wat ’n onderwerp in die dissipline van argitektuur wil navors en
(i) oor ’n BArch of ekwivalente vierjarige graad of meer beskik;
(ii) oor ’n honneursgraad in argitektuur BArchHons of ekwivalent beskik;
(iii) oor ’n driejarige graad met ontwerp as hoofkomponent beskik en vir aanvullende modules wat dieselfde gewig as ’n honneursgraad dra soos deur die Departementshoof vereis inskryf en suksesvol voltooi;
(iv) wat deur die Departementshoof in oorleg met die Dekaan as geskik beskou word en (waar nodig) die toestemming van die Senaat verkry het en voldoen aan enige ander vereistes wat voorgeskryf mag word word tot die studie vir die Magister in Argitektuur (deur navorsing) toegelaat.
Die Magister in Argitektuur word toegeken aan ’n student wat ’n minimum slaagpunt van 50% in beide die verhandeling en die mondelinge eksamen behaal.
Die G Regulasie G.39.12. is van toepassing.
Die Magister in Argitektuur word met lof toegeken aan ’n student wat ’n minimum van 75% in beide die verhandeling en mondelinge eksamen behaal.